Canva

Canva — sosial media üçün onlayn qrafik redaktor platforması və proqramıdır.

 Haqqında 
Canva istifadəçilərə sosial media qrafikası, təqdimatlar, afişalar və digər vizual məzmun yaratmağa imkan verən qrafik dizayn platformasıdır. Canva onlayn və cihazlarda proqram təminatı olaraq mövcuddur, daxilində milyonlarla şəkilləri, şriftləri, şablonları və illüstrasiyaları birləşdirir. Platformanın istifadəsi pulsuzdur və Canva Pro və Canva for Enterprise kimi ödənişli abunələr əlavə funksionallıq təklif edir. 2019-cu ilə olan məlumata görə, Canva 3.2 milyard dollar dəyərinə yaxın qiymətləndirilmişdir və 190 ölkədə 20 milyondan çox istifadəçisi var.

 Tarixi 
 Canva 1 yanvar 2013-cü ildə Avstraliyanın Pert şəhərində Melanie Perkins, Cliff Obrecht və Cameron Adams tərəfindən təsis edilmişdir.
 2015-ci ildə Canva for Work istifadəyə verildi və müəssisələrə marketinq materialları istehsal etmək üçün alət təqdim etdi.
 2019-cu ilin dekabr ayında Canva tələbələr və müəllimlər arasında əməkdaşlığı asanlaşdırmaq məqsədi daşıyan məktəblər və digər təhsil müəssisələri üçün pulsuz məhsul olan Canva for Education-ı elan etdi. Həmin ilin may ayında Canva təxminən 139 milyon istifadəçi məlumatının sındırıldığı təhlükəsizlik pozuntusuna məruz qaldı. Görünən məlumatlar həqiqi adlar, istifadəçi adları, ünvanlar və coğrafi məlumatlar idi.
 2022-ci ilin sentyabr ayına qədər şirkətin dəyəri 26 milyard ABŞ dollarına çatdı. Həmçinin 2022-ci ilin mart ayında Canva-nın aylıq aktiv istifadəçi sayı 75 milyonu keçdi.
 7 dekabr 2022-ci ildə Canva platformanın süni intellektlə işləyən kopirayter köməkçisi olan Magic Write proqramını işə saldı.
 11 yanvar 2024-cü ildə Canva OpenAI-nin GPT Mağazasında öz GPT-ni istifadəyə verdi.

 Həmçinin bax 
 Adobe Photoshop
 Adobe Illustrator
 PDF

 İstinadlar 

Kateqoriya:2013-cü ildə yarananlar
Kateqoriya:Çarpaz platformalı proqram təminatı